Kaiadas

Kaiadas (, ) tai Keadas (, ) oli antiikin ajan Spartassa syvä rotko tai halkeama, johon heitettiin kuolemaantuomitut rikollisetThukydides: Peloponnesolaissota 1.134; Strabon: Geografia 8; Pausanias: Kreikan kuvaus 4.18.4; Suda, . sekä perinteisen käsityksen mukaan myös elinkelvottomiksi todetut lapset. Se sijaitsi Taygetos-vuorella.

Kaiadas on tulkittu samaksi kuin niin kutsuttu Trýpin luola Trýpin kylän lähellä, noin kymmenen kilometriä nykyisestä Spártista länteen Kalamátaan johtavan tien varrella. Luola on noin 50 metriä pitkä kallionhalkeama ja vastaa monin tavoin antiikin aikaisia kuvauksia Kaiadaksesta. Sieltä on löydetty muun muassa ihmisten luita. Luut ovat kuitenkin enimmäkseen aikuisten luita, ja ainoastaan yksi luuranko kuuluu noin 10-vuotiaalle lapselle. Tämän perusteella on kyseenalaistettu, heitettiinkö Kaiadakseen todella myös lapsia.

Kaiadas mainitaan muun muassa sotapäällikkö Pausaniaan tapauksessa, sillä spartalaiset olivat aikeissa heittää tämänkin ruumiin Kaiadakseen, mutta päättivät lopulta haudata sen.Thukydides: Peloponnesolaissota 1.134. Herodotos mainitsee spartalaisten heittäneen Dareioksen lähettiläät kaivoon,Herodotos: Historiateos 7.133. mutta tätä ei yhdistetä missään Kaiadakseen.

Ateenassa Kaiadasta vastasi Barathron.

 Lähteet 

 Aiheesta muualla 

Luokka:Antiikin Lakonia
Luokka:Arkeologiset kohteet Kreikassa
Luokka:Kreikan luolat
Luokka:Sparta